Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szabályairól szóló 1957. évi IV. törvény alapján az ügyfél az ügyében keletkezett iratokba betekinthet, ezt a szabályt az
Paragraph Index: 602

szabályairól szóló 1957. évi IV. törvény alapján az ügyfél az ügyében keletkezett iratokba betekinthet, ezt a szabályt az anyakönyvi eljárásra vonatkozó speciális szabályozás és annak primátusa miatt ezen eljárások során nem lehet alkalmazni. A Belügyminisztérium (BM) illetékesei megküldték véleményezésre az anyakönyvekrõl, a házasságkötési eljárásról és a névviselésrõl szóló BM rendelet tervezetét, amelyhez a biztos két észrevétel fûzött. A rendelet-tervezet taxatív felsorolást tartalmaz azokról a szervekrõl, amelyeknek engedély nélküli betekintési joga van az anyakönyvi iratokba. A felsorolásból az adatvédelmi biztos és hivatala kimaradt. (A Tvr. alapján csak olyan állami szerv dolgozójának engedélyezhetõ a betekintés, aki személyre szóló meghatalmazással igazolja, hogy az iratok megismerésére hivatalos eljárásban van szükség. Az engedélyt a közigazgatási hivatal vezetõje adja meg.) Az Avtv. 26. §-a alapján az adatvédelmi biztos minden olyan helyiségbe beléphet ahol adatkezelés folyik, az összes olyan iratba betekinthet, adatkezelést megismerhet, amely személyes vagy közérdekû adatokkal összefügghet. Ennek alapján tehát a biztos és munkatársai törvény felhatalmazása alapján – engedély nélkül – betekinthetnek az anyakönyvi iratokba. Az adatvédelmi biztos az anyakönyvi iratok megismerhetõsége tárgyában – egy panaszügy vizsgálatával kapcsolatban – megkereséssel fordult a Fõvárosi Közigazgatási Hivatal vezetõjéhez, tekintve, hogy ebben a kérdésben az anyakönyvi hivatalokban nem volt egységes a gyakorlat. A hivatalvezetõ egyetértett a biztos fentiekben ismertetett álláspontjával és levélben hívta fel a kerületi anyakönyvi hivatalok anyakönyvvezetõit a jogszabályi rendelkezések helyes értelmezésére és azok betartására. (673/A/2002) A biztos már 2000-ben felhívta a jogalkotó figyelmét arra, hogy az anyakönyvvezetõk az ismeretlen szülõktõl származó gyermek születésének anyakönyvezése során nem minõsülnek nyomozó hatóságnak, ezért nem tartja helyesnek azt a jogszabályi rendelkezést, amelynek alapján az anyakönyvvezetõ köteles a rendõrség bevonásával vizsgálatot kezdeményezni a gyermek adatainak megállapítására. A szülõ megtalálása feltételezhetõen nem bûnüldözési célú rendõrségi adatkezelés (hacsak nem állapítható meg a kiskorú veszélyeztetésének alapos gyanúja), nem nyomozati

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes